1947

Η παρούσα σελίδα αφορά το έτος 1947 κατά το Γρηγοριανό ημερολόγιο

Γεγονότα 
1 Ιανουαρίου - Ψυχρός Πόλεμος: Οι αμερικανικές και βρετανικές ζώνες κατοχής στη Γερμανία, μετά τον Β΄ Παγκόσμιο Πόλεμο, συγχωνεύονται σε μία ενιαία διοικητική ενότητα, η οποία αργότερα (με τη γαλλική ζώνη) έγινε μέρος της Δυτικής Γερμανίας.
1 Ιανουαρίου - Τίθεται σε ισχύ στον Καναδά ο νόμος που μετατρέπει τους Βρετανούς υπηκόους σε Καναδούς πολίτες.
3 Ιανουαρίου - Μεταδίδονται για πρώτη φορά τηλεοπτικά οι εργασίες του Κογκρέσου των Ηνωμένων Πολιτειών.
19 Ιανουαρίου - Το πλοίο Χειμάρρα βυθίζεται στο Νότιο Ευβοϊκό κόλπο με τραγικό απολογισμό 391 νεκρούς.
24 Ιανουαρίου - Ο Δημήτριος Μάξιμος γίνεται πρωθυπουργός της Ελλάδας.
25 Ιανουαρίου - Αεροσκάφος της Philippine Airlines συντρίβεται στο Χονγκ Κονγκ, με φορτίο χρυσού και χρήματος αξίας 5.000.000 δολαρίων.
26 Ιανουαρίου - Αεροσκάφος Douglas C-47 Skytrain της KLM συντρίβεται λίγο μετά την απογείωσή του από το αεροδρόμιο της Κοπεγχάγης σκοτώνοντας όλους τους επιβαίνοντες, συμπεριλαμβανομένου του πρίγκιπα Γουσταύου Αδόλφου, δεύτερου στη σειρά στο σουηδικό θρόνο. 
3 Φεβρουαρίου - Καταγράφεται στο Γιούκον η χαμηλότερη θερμοκρασία στη Βόρεια Αμερική (-63 βαθμούς Κελσίου).
10 Φεβρουαρίου - Υπογράφεται στο Παρίσι η συνθήκη ειρήνης της Ιταλίας με τις συμμαχικές δυνάμεις, σύμφωνα με την οποία τα Δωδεκάνησα περιέρχονται στην Ελλάδα.
12 Φεβρουαρίου - Ο μεγαλύτερος σιδηρομετεωρίτης που έχει παρατηρηθεί δημιουργεί κρατήρα στην περιοχή Σιχότε-Άλιν της Σοβιετικής Ένωσης.
12 Φεβρουαρίου - Ο Κριστιάν Ντιόρ παρουσιάζει το "New Look".
23 Φεβρουαρίου - Ιδρύεται ο Διεθνής Οργανισμός Τυποποίησης.
25 Φεβρουαρίου - Ανακηρύσσεται η επίσημη διάλυση της Πρωσίας από το Συμμαχικό Συμβούλιο Ελέγχου. Η πρωσική κυβέρνηση είχε ήδη καταργηθεί το 1934 με τον νόμο για την ανασυγκρότηση του Ράιχ.
28 Φεβρουαρίου - Στη Δημοκρατία της Κίνας, καταστέλλονται πολιτικές αναταραχές με μεγάλες απώλειες αμάχων.
1 Μαρτίου - Το Διεθνές Νομισματικό Ταμείο αρχίζει τις χρηματοοικονομικές του πράξεις.
3 Μαΐου - Τίθεται σε ισχύ το νέο μεταπολεμικό Σύνταγμα της Ιαπωνίας.
22 Μαΐου - O Αμερικανός πρόεδρος Χάρυ Τρούμαν υπογράφει νόμο του Κογκρέσου, με τον οποίο εφαρμόζεται το Δόγμα Τρούμαν. Ο νόμος αυτός δίνει 400.000.000 δολάρια σε στρατιωτική και οικονομική βοήθεια στην Ελλάδα και την Τουρκία.
5 Ιουνίου - Σχέδιο Μάρσαλ: Σε ομιλία του στο Πανεπιστήμιο Χάρβαρντ, ο Αμερικανός υπουργός Εξωτερικών Τζορτζ Μάρσαλ ζητά την οικονομική ενίσχυση της κατεστραμμένης από τον πόλεμο Ευρώπης.
10 Ιουνίου - Η SAAB Automobile επιδεικνύει το πρώτο της αυτοκίνητο.
20 Ιουνίου - Υπογράφεται στην Αθήνα η ελληνοαμερικανική συμφωνία για την εφαρμογή του Δόγματος Τρούμαν.
24 Ιουνίου - Ο Κένεθ Άρνολντ κάνει την πρώτη ευρέως αναφερόμενη μαρτυρία ΑΤΙΑ κοντά στο όρος Ρενιέρ στην πολιτεία Ουάσινγκτον.
25 Ιουνίου - Εκδίδεται το Ημερολόγιο της Άννας Φρανκ.
8 Ιουλίου - Συμβάν του Ρόσγουελ: Μεταδίδεται η είδηση ότι ένα ΑΤΙΑ συνετρίβη στο Ρόσγουελ του Νέου Μεξικού.
25 Ιουλίου - Στη μάχη των Γρεβενών, ο Δημοκρατικός Στρατός Ελλάδας υφίσταται την πρώτη του μεγάλη ήττα.
7 Αυγούστου - Η ξύλινη σχεδία του Θορ Χέιερνταλ συντρίβεται σε ύφαλο στην ατόλη Ραρόια στο αρχιπέλαγος Τουαμότου μετά από ένα ταξίδι 101 ημερών και 7.000 χιλιομέτρων στον Ειρηνικό Ωκεανό, σε μια προσπάθεια να αποδείξει ότι οι προϊστορικοί λαοί θα μπορούσαν να έχουν ταξιδέψει εκεί από τη Νότια Αμερική. 
11 Αυγούστου - Ο Μοχάμεντ Αλί Τζίνα, ιδρυτής του Πακιστάν, δίνει λόγο στη Συντακτική Συνέλευση, το περιεχόμενο και η ουσία του οποίου παραμένουν επίκαιρα.
29 Αυγούστου - Παραιτείται η κυβέρνηση Δημητρίου Μαξίμου.
7 Σεπτεμβρίου - Αναλαμβάνει την εξουσία στην Ελλάδα η κυβέρνηση του Θεμιστοκλή Σοφούλη.
9 Σεπτεμβρίου - Καταγράφεται η πρώτη περίπτωση software bug: Μία νυχτοπεταλούδα κάθεται σ' έναν ηλεκτρονόμο ενός υπολογιστή στο Πανεπιστήμιο Χάρβαρντ.
18 Σεπτεμβρίου - Ιδρύονται η Αμερικανική Πολεμική Αεροπορία, το Συμβούλιο Εθνικής Ασφαλείας των ΗΠΑ και η CIA.
30 Σεπτεμβρίου - Μεταδίδεται για πρώτη φορά τηλεοπτικά αγώνας του αμερικανικού πρωταθλήματος μπέιζμπολ, μεταξύ των Νιου Γιορκ Γιάνκις και των Μπρούκλιν Ντότζερς.
6 Οκτωβρίου - Ισχυρότατος σεισμός μεγέθους 7 Ρίχτερ χτυπά την Πύλο.
20 Οκτωβρίου - Οι Ηνωμένες Πολιτείες Αμερικής και το Πακιστάν συνάπτουν για πρώτη φορά διπλωματικές σχέσεις.
2 Νοεμβρίου - Στην Καλιφόρνια, ο σχεδιαστής Χάουαρντ Χιουζ εκτελεί την μοναδική πτήση του Hughes H-4 Hercules, του μεγαλύτερου αεροσκάφους με σταθερά πτερύγια που κατασκευάστηκε ποτέ.
17 Νοεμβρίου - Οι Αμερικανοί επιστήμονες Τζον Μπαρντίν και Γουόλτερ Χάουζερ Μπράταιην παρατηρούν τις βασικές αρχές του τρανζίστορ, βασικό στοιχείο για την επανάσταση της ηλεκτρονικής του 20ού αιώνα.
18 Νοεμβρίου - Πυρκαγιά σε πολυκατάστημα στο Κράισττσερτς της Νέας Ζηλανδίας σκοτώνει 41 άτομα.
20 Νοεμβρίου - Η πριγκίπισσα Ελισάβετ του Ηνωμένου Βασιλείου παντρεύεται στο Αββαείο του Ουέστμινστερ στο Λονδίνο τον Φίλιππο Μαουντμπάττεν, ο οποίος γίνεται δούκας του Εδιμβούργου.
25 Νοεμβρίου - Μακαρθισμός: Δημιουργείται η Μαύρη Λίστα του Χόλυγουντ.
29 Νοεμβρίου - Η Γενική Συνέλευση του Οργανισμού Ηνωμένων Εθνών εγκρίνει ένα σχέδιο για την κατάτμηση της Παλαιστίνης.
2 Δεκεμβρίου - Ξεσπούν ταραχές στην Ιερουσαλήμ ως απάντηση στο σχέδιο του ΟΗΕ για τον διαχωρισμό της Παλαιστίνης.
14 Δεκεμβρίου - Εγκαινιάζεται το στάδιο Σαντιάγο Μπερναμπέου, έδρα της Ρεάλ Μαδρίτης.
16 Δεκεμβρίου - Ο Γουίλλιαμ Μπράντφορντ Σόκλεϋ, ο Τζον Μπαρντίν και ο Γουόλτερ Χάουζερ Μπράταιην δημιουργούν το πρώτο πρακτικό τρανζίστορ επαφής.
23 Δεκεμβρίου - Ανακοινώνεται από το Κομμουνιστικό Κόμμα Ελλάδας η συγκρότηση Προσωρινής Δημοκρατικής Κυβέρνησης.
24 Δεκεμβρίου - Ελληνικός Εμφύλιος Πόλεμος 1946–1949: Ξεκινά η μάχη της Κόνιτσας μεταξύ του Δημοκρατικού Στρατού Ελλάδας (ΔΣΕ) και του Εθνικού Στρατού.
27 Δεκεμβρίου - Με τον αναγκαστικό νόμο 509, η κυβέρνηση Θεμιστοκλή Σοφούλη θέτει εκτός νόμου το Κομμουνιστικό Κόμμα Ελλάδας, το Εθνικό Απελευθερωτικό Μέτωπο και την Εθνική Αλληλεγγύη.
30 Δεκεμβρίου - Ψυχρός Πόλεμος: Ο βασιλιάς Μιχαήλ της Ρουμανίας αναγκάζεται σε παραίτηση από την υποστηριζόμενη από τη Σοβιετική Ένωση κομμουνιστική κυβέρνηση της Ρουμανίας.

Γεννήσεις 

7 Ιανουαρίου - Σαδίκ Αχμέτ, Έλληνας πολιτικός
8 Ιανουαρίου - Ντέιβιντ Μπάουι, Άγγλος τραγουδιστής, παραγωγός και ηθοποιός
18 Ιανουαρίου - Αργύρης Μπακιρτζής, Έλληνας τραγουδιστής
19 Ιανουαρίου - Έλενα Ναθαναήλ, Ελληνίδα ηθοποιός
22 Ιανουαρίου - Δέσποινα Γλέζου, μουσικός, τραγουδίστρια
27 Ιανουαρίου - Βύρων Πολύδωρας, Έλληνας πολιτικός
2 Φεβρουαρίου - Φάρα Φόσετ, Αμερικανίδα ηθοποιός
3 Φεβρουαρίου - Πολ Όστερ, Αμερικανός συγγραφέας
3 Φεβρουαρίου- Πηνελόπη Πιτσούλη Ελληνίδα ηθοποιός
4 Φεβρουαρίου - Λάκης Γκλέζος, Έλληνας ποδοσφαιριστής
6 Φεβρουαρίου - Κώστας Καράλης, Έλληνας τραγουδιστής
7 Φεβρουαρίου - Φλέμινγκ Γιόργκενσεν, Δανός ηθοποιός και τραγουδιστής
7 Φεβρουαρίου - Νέλσον Οντούμπερ, πρωθυπουργός της Αρούμπα
11 Φεβρουαρίου - Γιούκιο Χατογιάμα, Ιάπωνας πολιτικός
14 Φεβρουαρίου - Χάιντε Ρόζενταλ, Γερμανίδα αθλήτρια
15 Φεβρουαρίου - Γιάννης Φλωρινιώτης, Έλληνας τραγουδιστής
18 Φεβρουαρίου - Τέρενς Κουίκ, Έλληνας δημοσιογράφος και πολιτικός
25 Φεβρουαρίου - Λι Έβανς, Αμερικανός αθλητής
28 Φεβρουαρίου - Τογκιόλα Τουλαφόνο, Αμερικανός πολιτικός
2 Μαρτίου - Στέλιος Βαμβακάρης, Έλληνας συνθέτης
7 Μαρτίου - Βάλτερ Ρερλ, Γερμανός οδηγός αγώνων
12 Μαρτίου - Μιτ Ρόμνεϊ, Αμερικανός πολιτικός
19 Μαρτίου - Γκλεν Κλόουζ, Αμερικανίδα ηθοποιός
21 Μαρτίου - Αλί Αμπντουλάχ Σαλέχ, πρόεδρος της Υεμένης
24 Μαρτίου - Μέικο Κάτζι, Γιαπωνέζα ηθοποιός και τραγουδίστρια
25 Μαρτίου - Πάνος Καπώνης, Έλληνας συγγραφέας
25 Μαρτίου - Έλτον Τζον, Άγγλος τραγουδοποιός
1 Απριλίου - Χριστίνα Σπυράκη, Ελληνίδα πολιτικός και ιατρός
3 Απριλίου - Ραμπί Ναμάλιου, πολιτικός από την Παπούα Νέα Γουινέα
5 Απριλίου - Γκλόρια Αρόγιο, Φιλιππινέζα πολιτικός
8 Απριλίου - Ρόμπερτ Κιγιοσάκι, Αμερικανός επενδυτής, επιχειρηματίας και συγγραφέας
12 Απριλίου - Τομ Κλάνσυ, Αμερικανός συγγραφέας
13 Απριλίου - Θάνος Μικρούτσικος, Έλληνας συνθέτης
14 Απριλίου - Ντομινίκ Μποντί, Γάλλος δημοσιογράφος και πολιτικός
16 Απριλίου - Καρίμ Αμπντούλ Τζαμπάρ, Αμερικανός καλαθοσφαιριστής
25 Απριλίου - Γιόχαν Κρόιφ, Ολλανδός ποδοσφαιριστής και προπονητής
26 Απριλίου - Ντόνα ντε Βαρόνα, Αμερικανίδα κολυμβήτρια
29 Απριλίου - Τζιμ Ράιαν, Αμερικανός αθλητής και πολιτικός
5 Μαΐου - Μαλάμ Μπακάι Σανιά, πρόεδρος της Γουινέας-Μπισσάου
10 Μαΐου - Σόε Γουίν, πρωθυπουργός της Μιανμάρ
13 Μαΐου - Ίρμγκαρντ Μέλερ, Γερμανίδα τρομοκράτης
13 Μαΐου - Γιώργος Πέτσος, Έλληνας πολιτικός
14 Μαΐου - Αν Βιαζέμσκι, Γαλλίδα ηθοποιός
16 Μαΐου - Γιώργος Ρωμανός, Έλληνας τραγουδιστής
20 Μαΐου - Μάργκαρετ Γουίλσον, Νεοζηλανδή πολιτικός
22 Μαΐου - Ανδρέας Μιχαλιτσιάνος, Έλληνας αστροφυσικός
25 Μαΐου - Μαρία Κανελλοπούλου, Ελληνίδα ηθοποιός και πολιτικός
1 Ιουνίου - Ρον Ντένις, Άγγλος επιχειρηματίας
4 Ιουνίου - Χουάν Μόντες, Αργεντινός ποδοσφαιριστής
5 Ιουνίου - Λόρι Άντερσον, Αμερικανίδα καλλιτέχνιδα
6 Ιουνίου - Άντα Κοκ, Ολλανδέζα κολυμβήτρια
9 Ιουνίου - Σαρλ Ραμπεμανανζαρά, πρωθυπουργός της Μαδαγασκάρης
12 Ιουνίου - Ρον Φρίμαν, Αμερικανός αθλητής
2 Ιουλίου - Νίκος Απέργης, Έλληνας ηθοποιός
3 Ιουλίου - Μάικ Μπάρτον, Αμερικανός κολυμβητής
7 Ιουλίου - Γκιανέντρα, βασιλιάς του Νεπάλ
11 Ιουλίου - Χρήστος Νικολόπουλος, Έλληνας συνθέτης
14 Ιουλίου - Ναβίν Ραμγκούλαμ, πρωθυπουργός του Μαυρίκιου
17 Ιουλίου - Καμίλα, Δούκισσα της Κορνουάλης
19 Ιουλίου - Μπράιαν Μέι, Άγγλος κιθαρίστας (Queen)
20 Ιουλίου - Κάρλος Σαντάνα, Μεξικανός κιθαρίστας
26 Ιουλίου - Στήβεν Σόντερς, Άγγλος διπλωμάτης
30 Ιουλίου - Άννα Παναγιωτοπούλου, Ελληνίδα ηθοποιός
30 Ιουλίου - Άρνολντ Σβαρτσενέγκερ, Αυστριακός-Αμερικανός ηθοποιός και πολιτικός
4 Αυγούστου - Χιούμπερτ Ίνγκραμ, πολιτικός από τις Μπαχάμες
5 Αυγούστου - Ανδρέας Φούρας, Έλληνας πολιτικός
10 Αυγούστου - Ίαν Άντερσον, Σκωτσέζος μουσικός
10 Αυγούστου - Αλέξανδρος Αντωνόπουλος, Έλληνας ηθοποιός 
11 Αυγούστου - Γιώργος Καρατζαφέρης, Έλληνας πολιτικός
16 Αυγούστου - Εφρέμ Ινονί, Καμερουνέζος πολιτικός
17 Αυγούστου - Μοχάμετ Αμπντελαζίζ, πρόεδρος της Δυτικής Σαχάρας
25 Αυγούστου - Πάουλο Κοέλιο, Βραζιλιάνος συγγραφέας
29 Αυγούστου - Τζέιμς Χαντ, Άγγλος οδηγός αγώνων
31 Αυγούστου - Σομτσάι Ουονγκσαουάτ, Ταϊλανδός πολιτικός
3 Σεπτεμβρίου - Μάριο Ντράγκι, Ιταλός οικονομολόγος
20 Σεπτεμβρίου - Μία Μαρτίνι, Ιταλίδα τραγουδίστρια
21 Σεπτεμβρίου - Ζακ-Εντουάρ Αλεξίς, Αϊτινός πολιτικός
21 Σεπτεμβρίου - Στίβεν Κινγκ, Αμερικανός συγγραφέας
21 Σεπτεμβρίου - Βασίλης Ράπανος, Έλληνας οικονομολόγος
25 Σεπτεμβρίου - Γιάννος Κρανιδιώτης, Κύπριος πολιτικός
28 Σεπτεμβρίου - Σεΐχ Χασίνα, Μπαγκλαντεσιανή πολιτικός
30 Σεπτεμβρίου - Μαρκ Μπόλαν, Άγγλος μουσικός
1 Οκτωβρίου - Μαρίσκα Βέρες, Ολλανδή τραγουδίστρια
3 Οκτωβρίου - Τάκης Μίχαλος, Έλληνας υδατοσφαιριστής
5 Οκτωβρίου - Μπράιαν Τζόνσον, Άγγλος τραγουδιστής (AC/DC)
9 Οκτωβρίου - Φρανς Γκαλ, Γαλλίδα τραγουδίστρια
14 Οκτωβρίου - Νικολάι Βολκόφ, Κροατής παλαιστής
19 Οκτωβρίου - Τζόρτζιο Καβατσάνο, Ιταλός εικονογράφος
25 Οκτωβρίου - Θανάσης Γκαϊφύλλιας, Έλληνας τραγουδοποιός
25 Οκτωβρίου - Γκλεν Τίπτον, Άγγλος κιθαρίστας
26 Οκτωβρίου - Χίλαρι Κλίντον, Αμερικανίδα πολιτικός
29 Οκτωβρίου - Ρίτσαρντ Ντρέιφους, Αμερικανός ηθοποιός
31 Οκτωβρίου - Κώστας Αρζόγλου, Έλληνας ηθοποιός
31 Οκτωβρίου - Χέρμαν βαν Ρομπέι, Βέλγος πολιτικός
3 Νοεμβρίου - Μέιζι Χιρόνο, Αμερικανίδα πολιτικός
5 Νοεμβρίου - Μπάμπης Γκολές, Έλληνας τραγουδιστής
6 Νοεμβρίου - Έντουαρντ Γιανγκ, Κινέζος σκηνοθέτης
6 Νοεμβρίου - Μεσούτ Γιλμάζ, Τούρκος πολιτικός
6 Νοεμβρίου - Λάρι Τζέιμς, Αμερικανός αθλητής
7 Νοεμβρίου - Κωστής Παπαγιώργης, Έλληνας συγγραφέας
8 Νοεμβρίου - Μίρκα Παπακωνσταντίνου, Ελληνίδα ηθοποιός
8 Νοεμβρίου - Μίνι Ράιπερτον, Αμερικανίδα τραγουδίστρια
10 Νοεμβρίου - Μπασίρ Τζεμαγιέλ, Λιβανέζος πολιτικός
27 Νοεμβρίου - Ισμαήλ Ομάρ Γκουέλεχ, πρόεδρος του Τζιμπουτί
28 Νοεμβρίου - Μαρία Φαραντούρη, Ελληνίδα τραγουδίστρια
30 Νοεμβρίου - Σέρχιο Μπαδίγια Καστίγιο, Χιλιανός ποιητής
1 Δεκεμβρίου - Αλαίν Μπασούνγκ, Γάλλος τραγουδοποιός και ηθοποιός
5 Δεκεμβρίου - Μπρους Γκόλντινγκ, Τζαμαϊκανός πολιτικός
14 Δεκεμβρίου - Ντίλμα Ρούσεφ, Βραζιλιάνα πολιτικός
16 Δεκεμβρίου - Βίνσεντ Μάθιους, Αμερικανός αθλητής
17 Δεκεμβρίου - Τριαντάφυλλος Μηταφίδης, Έλληνας πολιτικός
19 Δεκεμβρίου - Τζίμι Μπέην, Σκωτσέζος μπασίστας (Rainbow, Dio)
20 Δεκεμβρίου - Τζιλιόλα Τσινκουέτι, Ιταλίδα τραγουδίστρια
21 Δεκεμβρίου - Πάκο ντε Λουθία, Ισπανός κιθαρίστας
22 Δεκεμβρίου - Πορφίριο Λόμπο, πρόεδρος της Ονδούρας
29 Δεκεμβρίου - Κόζι Πάουελ, Άγγλος ντράμερ (Rainbow, Whitesnake, Black Sabbath)
Νίκος Βεργίτσης, Έλληνας σκηνοθέτης
Φρανκ Γκοντιό, Γάλλος αρχαιολόγος
Φαίδων Θεοφίλου, Έλληνας συγγραφέας
Αντώνης Λιάκος, Έλληνας ιστορικός
Κώστας Σαραλιώτης, Έλληνας ποδοσφαιριστής
Σοφία Ρούμπου, Ελληνίδα ηθοποιός του κινηματογράφου
Βασίλης Παπαγεωργόπουλος, Έλληνας πολιτικός

Θάνατοι 

25 Ιανουαρίου - Αλ Καπόνε, Αμερικανός κακοποιός
4 Φεβρουαρίου - Λουίτζι Ρούσολο, Ιταλός ζωγράφος και συνθέτης
1 Απριλίου - Γεώργιος Β', βασιλιάς της Ελλάδας
7 Απριλίου - Χένρυ Φορντ, Αμερικανός βιομήχανος και κατασκευαστής αυτοκινήτων
16 Απριλίου - Ρούντολφ Ες, Γερμανός στρατιωτικός
20 Απριλίου - Χριστιανός Ι', βασιλιάς της Δανίας
20 Μαΐου - Φίλιπ Λέναρντ, Αυστριακός φυσικός
20 Ιουνίου - Μπάγκσυ Σίγκελ, Αμερικανός κακοποιός
2 Οκτωβρίου - Πήτερ Ουσπένσκι, Ρώσος μαθηματικός
4 Οκτωβρίου - Μαξ Πλανκ, Γερμανός φυσικός
22 Οκτωβρίου - Φριτς Σούμπερτ, Γερμανός στρατιωτικός
20 Νοεμβρίου - Βόλφγκανγκ Μπόρχερτ, Γερμανός συγγραφέας
30 Νοεμβρίου - Ερνστ Λιούμπιτς, Γερμανός σκηνοθέτης
1 Δεκεμβρίου - Άλιστερ Κρόουλι, Άγγλος αποκρυφιστής
1 Δεκεμβρίου - Γκόντφρεϊ Χάρολντ Χάρντι, Άγγλος μαθηματικός
13 Δεκεμβρίου - Νίκολας Ραίριχ, Ρώσος ζωγράφος
17 Δεκεμβρίου - Γιοχάνες Νίκολαους Μπρόνστεντ, Δανός χημικός
17 Δεκεμβρίου - Χρίστος Τσιγγιρίδης, Έλληνας ηλεκτρολόγος μηχανικός
28 Δεκεμβρίου - Βίκτωρ Εμμανουήλ Γ', βασιλιάς της Ιταλίας
Δημοσθένης Γονατάς, Έλληνας στρατιωτικός
Στέφανος Δέλτας, Έλληνας τραπεζίτης
Νικόλαος Πύρζας, Έλληνας οπλαρχηγός
Ιάκωβος Ν. Τομπάζης, Έλληνας πολιτικός

Έτη
1947